Lav et referat af nedenstående tekst:

Tekst:
I 2019 afslørede TV2 Nord, hvordan en række borgere på bosteder i Vesthimmerlands Kommune var fejlvisiteret og dermed anbragt i det forkerte tilbud. Det førte til overfald og trusler mod flere ansatte. En af dem var socialpædagog Helle Fogh, som var ansat i bofællesskabet Under Bøgen i Aalestrup, og det var her, at hun i juni 2018 blev overfaldet af en mandlig beboer. Han var en af fem borgere, som Vesthimmerlands Kommune siden har erkendt var visiteret til det forkerte tilbud. - De har gamblet med os som ansatte, siger Helle Fogh. Både Arbejdstilsynet og Socialtilsynet påpegede i 2018 en række grove forhold efter uanmeldte besøg på flere bosteder  i Aalestrup, og selv om de to tilsyn blandt andet fastslog, at det er farligt for de ansatte at gå på arbejde, da der er risiko for vold, handlede Vesthimmerlands Kommune først, da Helle Fogh og hendes kollegaer stod frem på TV2 Nord i 2019 og fortalte om forholdene. - Ham som slog mig, var blevet flyttet, og han skulle slet ikke været kommet ind. Ja, det var ham, som slog mig, men der var altså også nogle andre, som havde skyld i det, siger Helle Fogh. Chefer fratrådte efter afsløringer To kommunale chefer i Vesthimmerlands Kommune fratrådte deres stillinger kort tid efter  TV2 Nords afsløringer af de kritisable forhold., og for Helle Fogh er der nu også sat punktum i sagen. Hun har fået erstatning og kommunen har påtaget sig ansvaret for overfaldet på hende. - Selvfølgelig er jeg ked af, at Helle har haft de komplikationer de sidste tre år, men vi har vist velvilje nu og givet hende erstatning, som hun også fortjener, og jeg håber, at hun kommer videre i sit liv, siger Per Bach Laursen, Venstre, borgmester i Vesthimmerlands Kommune. Overfaldet i 2018 påvirker hende stadig, og hun lider i dag af post traumatisk stress.  Hvad fremtiden bringer arbejdsmæssigt for den tidligere socialpædagog er stadig uvist. - Jeg bliver hurtigt mentalt træt, og jeg får stadig hurtigt stresset, hvis der er for mange mennesker eller dufte, siger hun. En ting er afklaret. Hun kommer aldrig til at arbejde som socialpædagog igen, og lige nu er hun i et jobforløb i et golfcenter, hvor hun har forskellige funktioner.

Referat:
Først blev Helle Fogh overfaldet, mens hun var på job. Siden blev hun fyret af kommunen, men nu efter 3 1/2 års kamp har Vesthimmerlands Kommune erkendt deres ansvar, og hun har nu fået erstatning.